CELEX: 32009R0329
Language: fi
Date: 2009-04-22 00:00:00
Title: Komission asetus (EY) N:o 329/2009, annettu 22 päivänä huhtikuuta 2009 , lyhyen aikavälin tilastoista annetun neuvoston asetuksen (EY) N:o 1165/98 muuttamisesta muuttujien luettelon ajan tasalle saattamisen, tilastojen laatimistiheyden ja muuttujiin sovellettavien jaottelu- ja aggregointitasojen osalta (ETA:n kannalta merkityksellinen teksti)

23.4.2009   
            
            
               FI
            
            
               Euroopan unionin virallinen lehti
            
            
               L 103/3
            
         
      KOMISSION ASETUS (EY) N:o 329/2009,
   annettu 22 päivänä huhtikuuta 2009,
   lyhyen aikavälin tilastoista annetun neuvoston asetuksen (EY) N:o 1165/98 muuttamisesta muuttujien luettelon ajan tasalle saattamisen, tilastojen laatimistiheyden ja muuttujiin sovellettavien jaottelu- ja aggregointitasojen osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon lyhyen aikavälin tilastoista 19 päivänä toukokuuta 1998 annetun neuvoston asetuksen (EY) N:o 1165/98 (1) ja erityisesti sen 17 artiklan b, d ja e kohdan,
   sekä katsoo seuraavaa:
   
               (1)
            
            
               Asetuksella (EY) N:o 1165/98 luotiin yhteinen kehys yritysten suhdanteita koskeville yhteisön lyhyen aikavälin tilastoille. Kyseisten tilastojen kattavuutta on muutettu 20 päivänä joulukuuta 2006 annetulla Euroopan parlamentin ja neuvoston asetuksella (EY) N:o 1893/2006 (2), jolla vahvistettiin tilastollinen toimialaluokitus NACE Rev. 2.
            
         
               (2)
            
            
               Lyhyen aikavälin tilastoista annetun neuvoston asetuksen (EY) N:o 1165/98 täytäntöönpanosta ja muuttamisesta muuttujien määritelmien, muuttujien luettelon ja tietojen keruutiheyden osalta 28 päivänä syyskuuta 2006 annetulla komission asetuksella (EY) N:o 1503/2006 (3) säädettiin muuttujien määritelmistä.
            
         
               (3)
            
            
               Asetuksen (EY) N:o 1165/98 muuttamisesta 6 päivänä heinäkuuta 2005 annetulla Euroopan parlamentin ja neuvoston asetuksella (EY) N:o 1158/2005 (4) otettiin käyttöön toteutettavuustutkimuksia, jotka koskivat vähittäiskaupan ja muiden palvelualojen tehtyjä työtunteja ja bruttopalkkoja.
            
         
               (4)
            
            
               Yhteisön rahapolitiikan toteuttamiseksi yritystoimintaa koskevia lyhyen aikavälin tilastoja olisi kehitettävä edelleen, etenkin palvelualojen osalta. Tästä syystä on tarpeen saattaa ajan tasalle asetus (EY) N:o 1165/98 taloussuhdanteiden tarkastelun kannalta erityisen tärkeillä aloilla.
            
         
               (5)
            
            
               Sen vuoksi asetusta (EY) N:o 1165/98 olisi muutettava.
            
         
               (6)
            
            
               Tässä asetuksessa säädetyt toimenpiteet ovat neuvoston päätöksellä 89/382/ETY, Euratom (5) perustetun tilasto-ohjelmakomitean lausunnon mukaiset,
            
         ON ANTANUT TÄMÄN ASETUKSEN:
   Ainoa artikla
   Muutetaan 19 päivänä toukokuuta 1998 annetun asetuksen (EY) N:o 1165/98 liitteet C ja D tämän asetuksen liitteen mukaisesti.
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä huhtikuuta 2009.
      
         
            Komission puolesta
         
         Joaquín ALMUNIA
         
         
            Komission jäsen
         
      
   
   
      (1)  EYVL L 162, 5.6.1998, s. 1.
   
      (2)  EUVL L 393, 30.12.2006, s. 1.
   
      (3)  EUVL L 281, 12.10.2006, s. 15.
   
      (4)  EUVL L 191, 22.7.2005, s. 1.
   
      (5)  EYVL L 181, 28.6.1989, s. 47.
   
      LIITE
      
                  1.
               
               
                  Muutetaan asetuksen (EY) N:o 1165/98 liite C seuraavasti:
                  
                              a)
                           
                           
                              Lisätään c kohdan (Muuttujien luettelo) 1 alakohdassa olevaan taulukkoon seuraavat muuttujat:
                              
                                          ”220
                                       
                                       
                                          Tehdyt työtunnit
                                       
                                    
                                          230
                                       
                                       
                                          Bruttopalkat”
                                       
                                    
                        
                              b)
                           
                           
                              Korvataan d kohdan (Muoto, jossa muuttujat toimitetaan) 2 alakohta seuraavasti:
                              
                                          ”2.
                                       
                                       
                                          Liikevaihtoa, (muuttuja 120), myynnin määrää (muuttuja 123) ja tehtyjä työtunteja (muuttuja 220) kuvaavat muuttujat on toimitettava myös työpäivätasoitettuna. Tehtyjä työtunteja kuvaava muuttuja (muuttuja 220) pyydetään toimittamaan työpäivätasoitettuna viimeistään 31 päivästä maaliskuuta 2015 alkaen. Jos muihin muuttujiin näyttää sisältyvän työpäivävaikutuksia, jäsenvaltiot voivat toimittaa kyseiset muuttujat myös työpäivätasoitettuina. Työpäivätasoitettuina toimitettavien muuttujien luetteloa voidaan muuttaa 18 artiklassa säädettyä menettelyä noudattaen.”
                                       
                                    
                        
                              c)
                           
                           
                              Lisätään e kohdassa (Tilastojakso) olevaan taulukkoon seuraavat muuttujat:
                              
                                          ”220
                                       
                                       
                                          Neljännesvuosi
                                       
                                    
                                          230
                                       
                                       
                                          Neljännesvuosi”
                                       
                                    
                        
                              d)
                           
                           
                              Korvataan f kohdan (Muuttujien yksityiskohtaisuus) 1 alakohta seuraavasti:
                              
                                          ”1.
                                       
                                       
                                          Liikevaihtoa (muuttuja 120) ja myynnin deflaattoria/määrää (muuttuja 330/123) kuvaavat muuttujat on toimitettava 2 ja 3 kohdassa määritellyillä luokituksen tasoilla. Työllisten lukumäärää kuvaava muuttuja (muuttuja 210) on toimitettava 4 kohdassa määritellyillä luokituksen tasoilla. Tehtyjä työtunteja (muuttuja 220) ja bruttopalkkoja (muuttuja 230) kuvaavat muuttujat on toimitettava NACE Rev. 2:n kaksinumerotason 47 mukaisesti.”
                                       
                                    
                        
                              e)
                           
                           
                              Korvataan g kohdan (Tietojen toimittamisen määräajat) 3 alakohta seuraavasti:
                              
                                          ”3.
                                       
                                       
                                          Työllisten lukumäärää kuvaava muuttuja (muuttuja 210) on toimitettava kahden kuukauden kuluessa tilastojakson päättymisestä. Jäsenvaltioihin, joiden NACE Rev. 2:n kaksinumerotason 47 liikevaihto annettuna perusvuonna on alle 3 prosenttia Euroopan yhteisön kokonaisarvosta, sovellettavaa määräaikaa voidaan pidentää enintään 15 kalenteripäivää. Tehtyjä työtunteja (muuttuja 220) ja bruttopalkkoja (muuttuja 230) kuvaavat muuttujat on toimitettava kolmen kuukauden kuluessa tilastojakson päättymisestä.”
                                       
                                    
                        
                              f)
                           
                           
                              Lisätään i kohtaan (Ensimmäinen tilastovuosi) seuraava alakohta:
                              ”Tehtyjä työtunteja (muuttuja 220) ja bruttopalkkoja (muuttuja 230) kuvaavien muuttujien ensimmäinen tilastojakso on viimeistään vuoden 2010 ensimmäinen neljännes, kun perusvuosi 2010 otetaan käyttöön vuonna 2013.”
                           
                        
            
                  2.
               
               
                  Muutetaan asetuksen (EY) N:o 1165/98 liite D seuraavasti:
                  
                              a)
                           
                           
                              Lisätään c kohdan (Muuttujien luettelo) 1 alakohdassa olevaan taulukkoon seuraavat muuttujat:
                              
                                          ”220
                                       
                                       
                                          Tehdyt työtunnit
                                       
                                    
                                          230
                                       
                                       
                                          Bruttopalkat”
                                       
                                    
                        
                              b)
                           
                           
                              Lisätään d kohdan (Muoto, jossa muuttujat toimitetaan) 2 alakohtaan seuraava alakohta:
                              ”Tehtyjä työtunteja kuvaava muuttuja (muuttuja 220) on toimitettava työpäivätasoitettuna viimeistään 31 päivästä maaliskuuta 2015 alkaen.”
                           
                        
                              c)
                           
                           
                              Lisätään f kohdan (Muuttujien yksityiskohtaisuus) 2 alakohtaan seuraava alakohta:
                              ”Tehtyjä työtunteja (muuttuja 220) ja bruttopalkkoja (muuttuja 230) kuvaavat muuttujat on toimitettava seuraavien NACE Rev. 2:n ryhmittelyjen mukaisesti:
                              
                                          —
                                       
                                       
                                          kaksinumerotasot 45 ja 46;
                                       
                                    
                                          —
                                       
                                       
                                          pääluokat H, I ja J;
                                       
                                    
                                          —
                                       
                                       
                                          kaksi- ja kolminumerotasojen 69, 70.2, 71, 73 ja 74 summa;
                                       
                                    
                                          —
                                       
                                       
                                          kaksi- ja kolminumerotasojen 78, 79, 80, 81.2 ja 82 summa.”
                                       
                                    
                        
                              d)
                           
                           
                              Lisätään g kohdassa (Tietojen toimittamisen määräajat) olevaan taulukkoon seuraavat muuttujat:
                              
                                          ”220
                                       
                                       
                                          3 kuukautta
                                       
                                    
                                          230
                                       
                                       
                                          3 kuukautta”
                                       
                                    
                        
                              e)
                           
                           
                              Lisätään i kohtaan (Ensimmäinen tilastojakso) seuraava alakohta:
                              ”Tehtyjä työtunteja (muuttuja 220) ja bruttopalkkoja (muuttuja 230) kuvaavien muuttujien ensimmäinen tilastojakso on viimeistään vuoden 2010 ensimmäinen neljännes, kun perusvuosi 2010 otetaan käyttöön vuonna 2013.”